**Ministru kabineta noteikumu projekta**

**„Dzīvnieku aizsardzības un labturības konsultatīvas padomes nolikums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku aizsardzības likuma 11.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dzīvnieku aizsardzības likuma Pārejas noteikumu 13.punktā Ministru kabinetam tika uzdots līdz 2013.gada 30.jūnijam izdot Dzīvnieku aizsardzības ētikas padomes nolikumu. Līdz Ministru kabineta noteikumu spēkā stāšanās dienai, bet ne ilgāk kā līdz 2013.gada 30.jūnijam bija piemērojami Ministru kabineta 2011.gada 8.novembra noteikumi Nr.864 „Dzīvnieku aizsardzības ētikas padomes nolikums”.Tā kā nebija iespējas Dzīvnieku aizsardzības ētikas padomei turpmāk darboties saskaņā ar Dzīvnieku aizsardzības likumā noteiktajām funkcijām un ar esošo nosaukumu, tika nolemts izstrādāt grozījumus Dzīvnieku aizsardzības likumā, nosaucot padomi par Dzīvnieku aizsardzības un labturības konsultatīvo padomi un precizējot tās sastāvu un funkcijas.Dzīvnieku aizsardzības likuma 11.pantu bija nepieciešams grozīt arī tāpēc, ka līdz šim Dzīvnieku aizsardzības ētikas padomei noteiktā funkcija – dot ieteikumus izmēģinājumu dzīvnieku audzētāju, piegādātāju un lietotāju izveidotajām labturības struktūrām dzīvnieku aizsardzības jomā – jānodod zinātniskai institūcijai, lai nodrošinātu Eiropas Parlamenta un Padomes 2010.gada 22.septembra Direktīvas Nr.2010/63/ES par zinātniskiem mērķiem izmantojamo dzīvnieku aizsardzību normu pārņemšanu Latvijas normatīvajos aktos.Likums „Grozījumi Dzīvnieku aizsardzības likumā” Saeimā pieņemts 2014.gada 12.jūnijā (reģ.Nr.1052/Lp11) un stājās spēkā 11.07.2014. Dzīvnieku aizsardzības likuma Pārejas noteikumu 16.punktā noteikts, ka Ministru kabinets līdz 2014.gada 1.oktobrim apstiprina Dzīvnieku aizsardzības un labturības konsultatīvās padomes nolikumu.Ir izstrādāts jauns Ministru kabineta noteikumu projekts „Dzīvnieku aizsardzības un labturības konsultatīvās padomes nolikums”, kurā noteiktas padomes funkcijas, uzdevumi, sastāvs, darba organizācijas jautājumi.Paredzēts būtiski paplašināt sabiedrības iesaisti dzīvnieku aizsardzības un labturības politikas veidošanā, jo padomes sastāvā tiks iekļauti ne tikai tādu biedrību pārstāvji, kas darbojas dzīvnieku aizsardzības jomā, bet arī tādu biedrību, kas apvieno lauksaimniecības dzīvnieku audzētājus.Lai nodrošinātu atbilstību noteikumu projekta 8.3.apakšpunktam, zinātniskās institūcijas pārstāvim ir jābūt apguvušam apmācības kursu par izmēģinājumu dzīvnieku labturības prasībām, kas balstīts uz Eiropas laboratorijas dzīvnieku zinātnes asociāciju federācijas (FELASA) izstrādātiem standartiem un līdzinās C kategorijas apmācības kursam, par ko ir saņemts atbilstošs apliecinājums - sertifikāts. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Pārtikas un veterinārais dienests, Dabas aizsardzības pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas valsts pārvaldes iestādēm, pašvaldībām, nevalstiskajām organizācijām, biedrībām un nodibinājumiem, kam prasīs padomes darbībai nepieciešamo informāciju dzīvnieku aizsardzības un labturības jomā. |
| 2. | Tiesiskā regulējuma ietekme uz tautsaimniecību un administratīvo slogu | Paplašināta sabiedrības iesaiste dzīvnieku aizsardzības un labturības politikas veidošanā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III sadaļa – projekts šo jomu neskar.*

|  |
| --- |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1. Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt. | Nepieciešams veikt grozījumu Ministru kabineta 2013.gada 22.janvāra noteikumos Nr.52 „Noteikumi par zinātniskiem mērķiem izmantojamo dzīvnieku aizsardzību”, kuros jāprecizē 75.6.apakšpunkts, svītrojot par Dzīvnieku aizsardzības ētikas padomi.Par Ministru kabineta noteikumu projekta sagatavošanu ir atbildīga Zemkopības ministrija.Ņemot vērā iedibināto praksi, ka, ja tiek aizstāts institūcijas nosaukums ar jaunu nosaukumu, un nosaukuma maiņa potenciāli nerada neskaidrības, problēmas privātpersonām, tad normatīvā akta grozījumu, ar kuru labotu institūcijas nosaukumu, var virzīt kopā ar citiem nepieciešamajiem grozījumiem šajā normatīvajā aktā (proti, kādu laiku normatīvajā aktā var palikt neaktuālais (vecais) nosaukums, lai izvairītos no ārkārtīgi lielā normatīvo aktu grozījumu skaita). Ievērojot minēto, grozījumu Ministru kabineta noteikumos izdarīs un iesniegs kopā ar citiem grozījumiem šajā normatīvajā aktā, kad tādi būs nepieciešami. |
| 2. Cita informācija | Nav |

*Anotācijas V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota tīmekļa vietnē www.zm.gov.lv.Ir notikušas sanāksmes 2013.gada 25.janvārī, 6.martā, 2.maijā, 23.maijā, kurās piedalījās pārstāvji no Dzīvnieku aizsardzības ētikas padomes, A.Borovkova juridiskā biroja SIA „AB Grupa”, biedrībām „Lauksaimnieku organizācijas sadarbības padome”, „Juglas Dzīvnieku aizsardzības grupa”, „DzīvniekuSOS”, „Latvijas Kinoloģiskā federācija”, „Dzīvnieku brīvība”, „Latvijas Centrālā dzīvnieku aizsardzības biedrība”, „Latvijas Veterinārārstu biedrība”, „Dzīvnieku pansija „Ulubele””, „Latvijas Aitu audzētāju asociācija”, „Latvijas Mednieku asociācija” un nodibinājuma „Dzīvnieku Drauga fonds”. |
| 2. | Sabiedrības līdzdalība projekta izstrādē | Tika saņemti rakstiski priekšlikumi no biedrībām „DzīvniekuSOS”, „Dzīvnieku brīvība”, „Dzīvnieku pansija „Ulubele”, „Juglas dzīvnieku aizsardzības grupa”, „Latvijas Kinoloģiskā federācija”, juridiskā biroja „AB Grupa”, Nodibinājuma „Dzīvnieku Drauga fonds”. |
| 3. | Sabiedrības līdzdalības rezultāti | I. 2013.gada 25.janvārī tika rīkota sanāksme par iespēju paplašināt Dzīvnieku aizsardzības ētikas padomes sastāvu, nodrošinot sabiedrības līdzdalību dzīvnieku aizsardzības jautājumu risināšanā, kurā savu viedokli izteica pārstāvji no šādām organizācijām:1. LLU Biotehnoloģijas un veterinārmedicīnas zinātniskais institūts „Sigra”:viena Dzīvnieku aizsardzības ētikas padome ar divām plūsmām:1) lauksaimniecības dzīvnieki (arī izmēģinājumu dzīvnieki);2) mīļdzīvnieki.Ja veic paplašināšanu, nebūs dialoga, tikai jāsadala (katrā ir zinātnieki, speciālisti), nav jāpaplašina.2. Biedrība „Dzīvnieku pansija „Ulubele””:jābūt vienotai Dzīvnieku aizsardzības ētikas padomei, kur tiek skatīti visi dzīvnieku labturības un aizsardzības jautājumi, uzliekot rāmjus, kā audzētāji darbojas; nostāja – produktīvs darbs un diskusija, kas tiek atspoguļota anotācijā.3. A.Borovkova juridiskais birojs SIA „AB Grupa”:Dzīvnieku aizsardzības ētikas padomes nosaukums paredz dzīvnieku aizsardzības virzienu. Pēc būtības neredz jēgu bezgalīgi paplašināties, bet, ja lauksaimnieku organizācijas vēlas pievienoties Dzīvnieku aizsardzības ētikas padomei, tad tā ir brīva griba, bet tikai, ja ir virziens – aizsardzības joma. Bet, jo vairāk dalībnieku, jo mazāk konstruktīvu dialogu.Ar padomdevēja tiesībām piedalās savvaļas dzīvnieku aizsargi, gan putnu aizsardzības organizācijām, kas var sniegt padomus. Bet sastāvs – kā tagad.4. Biedrība „Lauksaimnieku organizācijas sadarbības padome”:tagadējā sastāvā Dzīvnieku aizsardzības ētikas padome ir pierādījusi, ka nav spējīga strādāt. Ja neiekļauj visus pārstāvjus, tad viedokļus nekad neuzklausīs. Arī Mednieku organizācija ir nepieciešama no praktiskā darba viedokļa. Dzīvnieku aizsardzības ētikas padome jāpaplašina ar visu pārstāvētām organizācijām. Diskusijas vienmēr būs smagas. Jo galds lielāks, jo būs izsvērtāki lēmumi.5. Dzīvnieku aizsardzības ētikas padome:par Dzīvnieku aizsardzības ētikas padomes paplašināšanu ar pārstāvjiem, kas pārstāv vairākas dzīvnieku grupas. Nav jāpaplašina skaita ziņā, bet gan ar pārstāvētām organizācijām un grupām.6. Latvijas Universitātes Medicīnas fakultāte:par vienu Dzīvnieku aizsardzības ētikas padomi, ar dažādiem jomu pārstāvjiem, neauglīgas diskusijas un savstarpēji apvainojumi nav vajadzīgi.7. Latvijas Aitu audzētāju asociācija:1) Dzīvnieku aizsardzības ētikas padomē ir tikai zinātnieki, kas atbilst Ministru kabineta noteikumos noteiktajiem kritērijiem (profesija, zinātniskais grāds, u.t.t.);2) jābūt pārstāvētām visām audzētāju organizācijām, ja nē, tad „tas ir tāds margināls destruktīvs, bez kristīgām vērtībām esošs veidojums”, kas nebūtu pieļaujams.8. Nodibinājums „Dzīvnieka drauga fonds”:1) dzīvnieku aizsardzība kā pamatprincips. Jābūt balansam, lai īstenotu Dzīvnieku aizsardzības ētikas padomes funkciju. Ja visas LOSP pārstāvētās 55 organizācijas izteiks vēlmi darboties Dzīvnieku aizsardzības ētikas padomē, tad tādas diskusijas vispār nebūs. Jābūt balansam, lai īstenotu funkciju.2) ministrijai voluntāri jāpasaka kā redz šo jomu. Kā varētu izvērst diskusijas ar lauksaimniekiem, vai Dzīvnieku aizsardzības ētikas padomi paplašinot un visi pārējie lemj, vai atsevišķi diskutējot citā formātā.9. Rīgas Stradiņa universitātes Eksperimentālo dzīvnieku laboratorija:Dzīvnieku aizsardzības ētikas padomei jābūt vienai.Cik tad Dzīvnieku aizsardzības ētikas padomei ir lielas tiesības? Lielākajā daļā no izteiktajiem priekšlikumiem tika saņemts atteikums (gan par reliģisko kaušanu, gan par astu griešanu aitām). Cik lielas funkcijas ir Dzīvnieku aizsardzības ētikas padomei?10. Biedrība „Dzīvnieku brīvība”:Ministrijai ir jāparedz pienākumi Dzīvnieku aizsardzības ētikas padomei, lai veicinātu efektīvu darbu dzīvnieku aizsardzības jomā, jāparedz zināma autonomija, kas arī jāatspoguļo Ministru Kabineta noteikumos. Dzīvnieku aizsardzības ētikas padomei jāļauj ietekmēt Dzīvnieku aizsardzības likums.Lauksaimniecība kopumā ir pretrunā ar dzīvnieku aizsardzības ētiku (pretruna pastāv starp dzīvnieku un biznesu). Ja lauksaimniekiem ļaus balsot Dzīvnieku aizsardzības ētikas padomē, būs cita motivācija. Dzīvnieku aizsardzības ētikas padomē jābūt neatkarīgiem cilvēkiem. Lauksaimnieku darbība jānovērtē ar neatkarīgu viedokli.Ir pienākums uzklausīt lauksaimniekus, ir pienākums uzklausīt ekspertus, ņemt vērā zinātnieku viedokli, sniegt argumentētu viedokli. Bet tāpēc nevajag iekļaut lauksaimniekus ar balss tiesībām. Dzīvnieku aizsardzības ētikas padomi paplašināt nevajag un lauksaimniekus iekļaut nevajag.11. Biedrība „Juglas Dzīvnieku aizsardzības grupa”:Dzīvnieku aizsardzības ētikas padomei ir jābūt vienai un jāprevalē dzīvnieku aizsardzības organizācijai. Var pieaicināt pārstāvjus, kas aizstāv lauksaimniecības dzīvniekus, zoodārza dzīvniekus (visus, kas vēlas), bet tikai ar padomdevēja tiesībām. Bet viedokli izsaka pamatā tikai dzīvnieku aizsargi.12. Biedrība „Latvijas Centrālā dzīvnieku aizsardzības biedrība”:Dzīvnieku aizsardzības ētikas padome ir priekš visiem dzīvniekiem (lauksaimniecības, mīļdzīvniekiem, zoodārza dzīvniekiem). Ja sāks dalīt dzīvniekus, un, ja Dzīvnieku aizsardzības ētikas padomē būs tikai zinātnieki, tad arī tas nebūs pilnīgs viedoklis par dzīvnieku aizsardzību.Dzīvnieku aizsardzības ētikas padomi jāpaplašina ar pārstāvētiem vairākiem viedokļiem.13. Biedrība „DzīvniekuSOS” uzskata, ka nav pieļaujams paplašināt Dzīvnieku aizsardzības ētikas padomes sastāvu ar organizācijām, kas pārstāv dzīvnieku izmantotājus, jo tādejādi zudīs šīs padomes jēga un mērķis, proti, būt par neatkarīgu, objektīvu dzīvnieku interešu aizstāvi. Dzīvnieku aizsardzības ētikas padome vismaz pašreizējā izpratnē un atbilstoši pašreizējām funkcijām nav diskusiju klubiņš, kurā apmainīties ar viedokļiem un meklēt kompromisus, bet gan institūcija ar konkrētu un viennozīmīgu funkciju - aizsargāt dzīvniekus un rūpēties par dzīvnieku labturības uzlabošanu neatkarīgi no to sugas un izmantošanas veida. Dzīvnieku aizsardzības ētikas padomi nevar salīdzināt ar Vides konsultatīvo padomi, kam ir pilnīgi citas funkcijas, proti, „veicināt sadarbību un informācijas apmaiņu vides jomā starp atsevišķām personām un sabiedrību kopumā, kā arī valsts iestādēm un pašvaldībām”. Tāpēc Dzīvnieku aizsardzības ētikas padomes sastāvā ir jāiekļauj tādi speciālisti, kas var nodrošināt padomes neatkarību un objektivitāti dzīvnieku interešu aizsardzībā. Uzskatu, ka pašreizējais modelis, kad padomē ir pārstāvētas dzīvnieku aizsardzības organizācijas, zinātnieki un valsts institūcijas, ir atbilstošs šī mērķa sasniegšanai. Protams, Padomei jebkurā gadījumā ir tiesības pieaicināt nozaru ekspertus, kā arī jebkura organizācija var nākt un izteikt vēlmi paust savu viedokli.Tāpat uzskatu, ka būtu jāapsver mehānismi, kā stiprināt Dzīvnieku aizsardzības ētikas padomes kompetenci un pilnvaras, lai Padomei būtu lielākas iespējas izpildīt tai uzticētos pienākumus, it īpaši kontekstā ar uzdevumiem, kas Padomei uzticēti saistībā ar „Izmēģinājumu direktīvas” ieviešanu Latvijā, kā arī saistībā ar jauno ES dzīvnieku aizsardzības un labturības stratēģiju.II. 2013.gada 6.marta sanāksmes mērķis bija turpināt diskusijas, lai nodrošinātu:1) Ministru prezidenta 2012.gada 19.maija rezolūcijas Nr.56/D-939-jur, sadarbībā ar Vides aizsardzības un reģionālās attīstības ministriju, izvērtēt nepieciešamību precizēt sabiedrības līdzdalības mehānismus dzīvnieku aizsardzības jautājumu risināšanā, izpildi (turpmāk – rezolūcija Nr.56/D-939-jur);2) izmaiņas Dzīvnieku aizsardzības ētikas padomes sastāvā, un, lai nodrošinātu, ka lēmumu pieņemšana ir balstīta gan uz dzīvnieku aizsardzības, gan nozarē iesaistīto nevalstisko organizāciju viedokli, atbilstoši Nevalstisko organizāciju un Ministru kabineta sadarbības memoranda īstenošanas padomes 2013.gada 27.februāra vēstulē Nr.223-1/6 noteiktajam lēmumam.Sanāksmē nolemts:1. Dzīvnieku aizsardzības ētikas padomes sastāvā ar padomdevēja tiesībām iekļaut pārstāvjus no Zemkopības ministrijas, Pārtikas un veterinārā dienesta, Dabas aizsardzības pārvaldes, Valsts meža dienesta un biedrības „Latvijas Veterinārārstu biedrība”.2. Lai nodrošinātu, ka lēmumu pieņemšana ir balstīta gan uz dzīvnieku aizsardzības, gan nozarē iesaistīto nevalstisko organizāciju viedokli, izsaka priekšlikumu veidot „interešu grupas” pa jomām: lauksaimniecības dzīvnieku, savvaļas dzīvnieku, mājas (istabas) dzīvnieku, izmēģinājumu dzīvnieku, dzīvnieku aizsardzības interešu grupa.3. Nolemj turpināt darbu pie Dzīvnieku aizsardzības ētikas padomes sastāva jautājuma. III. 2013.gada 2.maija sanāksmes mērķis ir turpināt diskusijas, lai nodrošinātu:1. Ministru prezidenta rezolūcijas Nr.56/D-939-jur izpildi;2. Izmaiņas Dzīvnieku aizsardzības ētikas padomes sastāvā, un, lai nodrošinātu, ka lēmumu pieņemšana ir balstīta gan uz dzīvnieku aizsardzības, gan nozarē iesaistīto nevalstisko organizāciju viedokli, atbilstoši Nevalstisko organizāciju un Ministru kabineta sadarbības memoranda īstenošanas padomes 2013.gada 27.februāra vēstulē Nr.223-1/6 noteiktajam lēmumam.Sanāksmē nolemts:1. Par Ministru kabineta 2003.gada 29.aprīļa noteikumiem Nr.245 „Zemkopības ministrijas nolikums” - Zemkopības ministrija neveiks grozījumus Ministru kabineta 2003.gada 29.aprīļa noteikumos Nr.245 „Zemkopības ministrijas nolikums”.2. Par Ministru kabineta noteikumu projektu „Dzīvnieku aizsardzības ētikas padomes nolikums”:2.1. Pieņemt zināšanai, ka sagatavoto noteikumu projektu esošajā redakcijā neatbalsta 12 organizāciju pārstāvji 2.2. Iesūtīt Zemkopības ministrijai priekšlikumus par Dzīvnieku aizsardzības ētikas padomes funkcijām un uzdevumiem līdz šī gada 10.maijam.2.3. Zemkopības ministrijai izskatīt iespēju izveidot divas padomes.Pēc 2013.gada 2.maija sanāksmes tika saņemti rakstiski priekšlikumi no:1. Biedrībām „DzīvniekuSOS”, „Dzīvnieku brīvība”, „Dzīvnieku pansija „Ulubele”, „Juglas dzīvnieku aizsardzības grupa”, juridiskā biroja „AB Grupa”, Rīgas Stradiņa universitātes Eksperimenta dzīvnieku audzētavas, Rīgas pašvaldības SIA „Rīgas Nacionālais zooloģiskais dārzs”, Dabas aizsardzības pārvaldes un nodibinājuma „Dzīvnieku Drauga fonds”:1) DzAĒP sastāvu tāpat kā līdz šim veidot no: a) dzīvnieku aizsardzības organizācijām, kuru statūtos noteikts mērķis – dzīvnieku aizsardzība, kurām ir ne mazāk kā divu gadu pieredze dzīvnieku aizsardzībā, ir piešķirts sabiedriskā labuma statuss utt., atbilstoši pašreizējā DzAĒP nolikuma 6.punktam; b) zinātniskajām institūcijām, kas atbilst pašlaik spēkā esošā DzAĒP nolikuma 7.punktam;c) Latvijas Veterinārārstu biedrības pārstāvja;d) valsts pārvaldes iestādēm (Zemkopības ministrija, Dabas aizsardzības pārvalde, Pārtikas un veterinārais dienests, Valsts mežu dienests) ar padomdevēja tiesībām.Lai nodrošinātu DzAĒP lēmumu ievērošanu un izpildi, uzskatām, ka padomes vadība būtu jāuzņemas zemkopības ministram.2) Papildināt Dzīvnieku aizsardzības ētikas padomes definīciju, nosakot, ka:a) Dzīvnieku aizsardzības ētikas padome ir konsultatīva institūcija, kuras darbības mērķis ir veicināt dzīvnieku aizsardzību, sniedzot valsts un pašvaldību iestādēm, nevalstiskajām organizācijām, fiziskajām un juridiskajām personām ieteikumus un atzinumus dzīvnieku labturības un aizsardzības jomā un izglītojot sabiedrību.b) Dzīvnieku aizsardzības ētikas padome pilda zinātniskiem mērķiem izmantojamo dzīvnieku aizsardzības valsts komitejas funkcijas.3) Funkcijas:a) veicināt dzīvnieku aizsardzību;b) analizēt un izvērtēt dzīvnieku labturības un aizsardzības situāciju valstī;c) izglītot sabiedrību dzīvnieku labturības un aizsardzības jautājumos;d) sadarboties ar valsts iestādēm, nevalstiskajām organizācijām, fiziskajām un juridiskajām personām, kā arī ārvalstu iestādēm un organizācijām dzīvnieku labturības un aizsardzības jomā.4) Uzdevumi:a) izvērtēt ar dzīvnieku labturību un aizsardzību saistītos tiesību aktus un politikas plānošanas dokumentus un to projektus, sniegt atzinumus par tiem;b) sniegt valsts un pašvaldību iestādēm, nevalstiskajām organizācijām, fiziskajām un juridiskajām personām ieteikumus dzīvnieku aizsardzības jomā;c) konsultēt kompetentās iestādes un dzīvnieku labturības struktūras, kas saistītas ar dzīvnieku iegūšanu, audzēšanu, izmitināšanu, kopšanu un izmantošanu procedūrās, un nodrošināt paraugprakses apmaiņu valstī un Eiropas Savienībā;d) informēt valsts iestādes un sabiedrību par dzīvnieku labturības un aizsardzības prasību pārkāpumiem;sagatavot un izplatīt informatīvus un izglītojošus materiālus par dzīvnieku labturības un aizsardzības jautājumiem.5) Tiesības:a) iepazīties ar tiesību aktu projektiem un politikas plānošanas dokumentiem dzīvnieku labturības un aizsardzības jomā;b) pieprasīt un saņemt informāciju no kompetentās iestādes un dzīvnieku labturības struktūrām, kas saistītas ar dzīvnieku iegūšanu, audzēšanu, izmitināšanu, kopšanu un izmantošanu procedūrās;c) pieprasīt un saņemt no valsts un pašvaldību iestādēm, kā arī no nevalstiskajām organizācijām padomes darbībai nepieciešamo informāciju;d) uzaicināt valsts, pašvaldību un citu iestāžu amatpersonas un nevalstisko organizāciju pārstāvjus piedalīties padomes sēdēs ar padomdevēja tiesībām;e) veidot darba grupas, lai sagatavotu padomes sēdēs izskatāmos jautājumus.Attiecībā uz Zemkopības ministrijas priekšlikumu veidot konsultatīvo padomi dzīvnieku labturības jautājumos (turpmāk – labturības padome), kas sastāvētu no „interešu grupām” - neiebilst pret šādas padomes veidošanu. Ja šāda padome tiktu izveidota un ja DzAĒP nevada zemkopības ministrs, DzAĒP priekšsēdētājam būtu jābūt vienam no labturības padomes locekļiem.2. Biedrība „Latvijas Kinoloģiskā federācija”:1) DzAĒP struktūru veido:a) Zemkopības ministrs kā DzAĒP vadītājs:b) 3 deleģētie pārstāvji no dzīvnieku aizsardzības organizāciju Konsultatīvās padomes, kuru statūtos noteikts mērķis – dzīvnieku aizsardzība, kurām ir ne mazāk kā desmit gadu pieredze dzīvnieku aizsardzībā, ir piešķirts sabiedriskā labuma statuss, kuru biedri ir apmācīti un var to pierādīt dokumentāli par dzīvnieku labturības jautājumiem; c) 3 deleģētie pārstāvji no profesionālo apvienību, biedrību Konsultatīvās padomes, kurām ir ne mazāk kā 10 gadu pieredze likumdošanas izstrādes darbā, kuru statūtos ir iekļauts jautājums par dzīvnieku aizsardzību.2) Ar padomdevēja tiesībām DzAĒP var iekļaut Pārtikas un veterinārā departamenta, citu valsts iestāžu pārstāvjus.3) DzAĒP nolikumā jāiestrādā arī prasības lēmumu pieņemšanai, proti,:a) Tie jābūt pieņemtiem, pamatojoties uz zinātniskiem pētījumiem, pierādījumiem, faktu analīzes;b) Sabiedrībai būtiskajos jautājumos nedrīkst pieņemt lēmumus bez ekspertu viedokļa;c) Lēmumi jāpieņem vienojoties, tas nozīmē, ka, vispusīgi izanalizējot jautājumu, lēmuma pamatā jābūt sabiedrības interesēm un DzAĒP jāvienojas savā starpā par lēmumu.DzAĒP ir vairāk jānodarbojas ar sabiedrības izglītošanu un konsultēšanu, ieteikumu izstrādi, mazāk jāpārvēršas par iesniegumu izskatīšanas un pamācīšanas, bez jebkāda loģiska pamatojuma, orgānu.4) DzAĒP sēdes notiek pēc plāna, piemēram, reizi mēnesī. Sēžu starplaikos darbs noris paralēli Konsultatīvajās padomēs un to pārstāvji sēdē tad piedalās ar vienu viedokli.Šāds modelis būtu gan loģisks, gan atrisinātu daudzās pretrunas, kas šobrīd ir dažādo interešu grupu starpā.Dzīvnieku aizsardzības organizāciju Konsultatīvajā padomē NAV jāiekļauj Latvijas veterinārārstu biedrība. Šai organizācijai ir pavisam citi mērķi, ko pierāda gan teiktais pēdējā sanāksmē, gan arī tas, ka visā DzAĒP iepriekšējās darbības laikā LVB nav ieteikusi DzAĒP izstrādāt padomus dzīvnieku audzētājiem par iedzimto slimību novēršanai nepieciešamām veselības pārbaudēm. LVB varētu sekmīgāk darboties profesionālo organizāciju Konsultatīvajā padomē.3. Biedrības „Dzīvnieku brīvība”:1) lai izvairītos no ZM (vai tās pakļautībā esošo institūciju) iespējamās nekompetences vai interešu konflikta radīta kaitējuma dzīvnieku aizsardzības jomas attīstībai Latvijā, nepieciešams paredzēt mehānismu, ar kura palīdzību iespējams risināt nesaskaņas DzAĒP, ZM un citu institūciju viedokļos. (Piemēram, nosakot DzAĒP tiesības vērsties pie neatkarīgiem ekspertiem, kā arī nosakot šo ekspertu sniegtos atzinumus par ZM saistošiem, kas nepieciešamības gadījumā ir pārskatāmi tikai vēl kompetentāku iestāžu ekspertu un zinātnieku komisijās.)2) lai turpmāk izvairītos no situācijām, kurās ZM nepamatoti pieņem vai cenšas pieņemt lēmumus, kas pretēji iesniegtām zinātniskām atziņām un pamatotiem argumentiem, nepieciešams paredzēt nosacījumus, ar kuriem DzAĒP atzinumi ir Zemkopības ministrijai saistoši, kā arī noteikt ZM pienākumus un DzAĒP tiesības gadījumos, kuros ZM izvēlas DzAĒP viedokli ignorēt.3) aicina paskaidrot t.s. “divu padomju modeli”. Ņemot vērā, ka lopkopji un citi dzīvnieku audzētāji un tirgotāji jau šobrīd ir pakļauti ES labturības prasībām, kāda ir šīs padomes nozīme? Vai šīs padomes funkcija būs izstrādāt nacionālās labturības prasības, kas ir stingrākas par ES normām? Ņemot vērā dzīvnieku ražotāju komerciālo ieinteresētību, no kuras izriet lētas ražošanas nepieciešamība (ko labi nodrošina minimāli jeb sliktākie atļautie labturības standarti), kā šī padome plāno izvairīties no klaja interešu konflikta, ja tās sastāvā ir pārsvarā paši audzētāji?4) lūdz ZM ņemt vērā, ka neatkarīgi no šīs dzīvnieku audzētāju padomes darbības specifikas tajā pieņemtie lēmumi joprojām ir jāizskata no dzīvnieku ētikas un dzīvnieku aizsardzības pozīcijas, pirms tie uzskatāmi par pieņemamiem un normatīvajos aktos iestrādājamiem.Tā kā iepriekšminēto sanāksmju laikā netika panākta vienošanās par iespēju Dzīvnieku aizsardzības ētikas padomei turpmāk darboties saskaņā ar Dzīvnieku aizsardzības likumā noteiktajām funkcijām un ar esošo nosaukumu, nolemts izstrādāt grozījumus likuma 11.pantā, nosaucot padomi par Dzīvnieku aizsardzības un labturības konsultatīvo padomi un precizējot tās funkcijas.Dzīvnieku aizsardzības likuma 11.pantu bija nepieciešams grozīt arī tāpēc, ka šobrīd Dzīvnieku aizsardzības ētikas padomei noteiktā funkcija izmēģinājumu dzīvnieku aizsardzības jomā jānodod zinātniskai institūcijai, lai nodrošinātu Eiropas Parlamenta un Padomes 2010.gada 22.septembra Direktīvas Nr.2010/63/ES par zinātniskiem mērķiem izmantojamo dzīvnieku aizsardzību normu pārņemšanu Latvijas normatīvajos aktos.Līdz ar to ir izstrādāts jauns noteikumu projekts „Dzīvnieku aizsardzības un labturības konsultatīvās padomes nolikums”. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Latvijas Lauksaimniecības universitātes Veterinārmedicīnas fakultāte, Latvijas Veterinārārstu biedrība, biedrība „Latvijas Pašvaldību savienība, Vides aizsardzības un reģionālās attīstības ministrija, Pārtikas un veterinārais dienests, Dabas aizsardzības pārvaldes, Valsts meža dienests, biedrība LOSP. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina pārvaldes funkcijas. Noteikumu projekta īstenošana pārvaldes institucionālo struktūru neietekmēs. |
| 3. | Cita informācija | Nav |

# Zemkopības ministrs J.Dūklavs

22.09.2014. 16:25

3086

A.Mediņa

67027297, Agija.Medina@zm.gov.lv